परकाल प्रभाकर

परकाल प्रभाकर (जन्म 2 जनवरी 1959) भारतीय राजनीतिक अर्थशास्त्री और सामाजिक टिप्पणीकार हैं। उन्होंने जुलाई 2014 से जून 2018 तक आंध्र प्रदेश सरकार में कैबिनेट रैंक में संचार सलाहकार के रूप में कार्य किया। कई वर्षों तक उन्होंने तेलुगु टेलीविजन चैनलों पर वर्तमान मामलों पर चर्चा कार्यक्रम प्रस्तुत किया, जैसे कि ईटीवी2 पर प्रतिध्वनि और एनटीवी पर नमस्ते आंध्र प्रदेश।

वो पहले प्रजा राज्यम पार्टी के प्रवक्ता थे। उनकी पत्नी निर्मला सीतारमण हैं, जो वर्तमान में भारत की वित्त मंत्री हैं। 

वो द क्रूक्ड टिम्बर ऑफ न्यू इंडिया - एसेज ऑन ए रिपब्लिक इन क्राइसिस नामक पुस्तक के लेखक भी हैं।

 प्रारंभिक जीवन और शिक्षा 
परकाल का जन्म आंध्र प्रदेश के नरसापुरम में एक प्रमुख तेलुगु भाषी परिवार में हुआ था। वो कांग्रेस सदस्य के परिवार से हैं। उनकी माँ, परकाल कालिकम्बा आंध्र प्रदेश विधान सभा की विधायक थीं, जबकि उनके पिता परकाल शेषावतारम लंबे समय तक नरसापुरम से विधायक थे तथा 1970 एवं 1980 के दशक की शुरुआत में आंध्र प्रदेश राज्य में लगातार तीन मंत्रालयों में कार्य किया।

उन्होंने जवाहरलाल नेहरू विश्वविद्यालय, नई दिल्ली से कला में स्नातकोत्तर (एमए) और मास्टर ऑफ फिलॉसफी (एमफिल) किया। बाद में उन्होंने लंदन स्कूल ऑफ इकोनॉमिक्स में अध्ययन किया और सन् 1991 में लंदन विश्वविद्यालय से अर्थशास्त्र में डॉक्टर ऑफ फिलॉसफी की उपाधि प्राप्त की।

प्रभाकर ने सन् 1986 में निर्मला सीतारमण से शादी की, जो भारत सरकार के नरेंद्र मोदी मंत्रिमंडल में वित्त और कॉर्पोरेट मामलों की मंत्री बनीं। उनकी एक बेटी है।

 राजनीतिक जीवन 
वो प्रजा राज्यम पार्टी के संस्थापक सदस्यों में से एक थे और उन्हें पार्टी के प्रवक्ता के रूप में नियुक्त किया गया था। हालांकि, अप्रैल 2009 में उन्होंने पार्टी के कामकाज के साथ असहमति का हवाला देते हुए राज्य चुनाव से कुछ महीने पहले पार्टी छोड़ दी।

 सन्दर्भ 

 बाहरी कड़ियाँ 
 लिंक्डइन
 ट्विटर
श्रेणी:1959 में जन्मे लोग
श्रेणी:लंदन स्कूल ऑफ इकॉनमिक्स के पूर्व छात्र
श्रेणी:जीवित लोग